ז'וז'ה פרגה

ז'וז'ה פרגה (בלידתה ז'וז'אנה קצ'קמטי, בהונגרית: Ferge Zsuzsa; בודפשט, 25 באפריל 1931) היא סוציולוגית יהודייה-הונגרייה זוכת פרס סצ'ני, פרופסורית באוניברסיטה, חברה מלאה באקדמיה ההונגרית למדעים. היא חוקרת מרכזית בנושא ההיבטים הסוציולוגיים של העוני, ההדרה והריבוד החברתי. מאז 2006 הוא משמשת ראש משרד התוכניות למניעת עוני בילדים של האקדמיה ההונגרית למדעים.

ביוגרפיה 
פרגה סיימה את לימודיה בשנת 1949 והתקבלה ל"אוניברסיטה לכלכלה של קרל מרקס" כיום "אוניברסיטת קורבינוס של בודפשט", שם סיימה כלכלה בשנת 1953. בשנת 1950 הפכה לעובדת המחלקה לכלכלה של הלישכה המרכזית לסטטיסטיקה של הונגריה (KSH) ובשנת 1959 מונתה לראש מחלקת "מחקר הריבוד". בשל התעניינותה בסוציולוגיה, נאלצה לעזוב את ה-KSH. במקום זאת הצטרפה בשנת 1969 למכון המחקר הסוציולוגי של האקדמיה ההונגרית למדעים, שם שימשה תחילה ראש מחלקת המחקר לריבוד ואחר כך ראש המחלקה למדיניות חברתית. בנוסף, עבדה גם כפרופסור חבר באוניברסיטת אטווש לוראנד. בשנת 1988 מונתה לפרופסור מן המנין באוניברסיטה. במקביל, הפכה לראש המחלקה למדיניות חברתית של המכון והמרכז הסוציולוגי לסוציולוגיה ומדיניות חברתית של אוניברסיטת אטווש לוראנד. היא מילאה תפקידים אלה עד 1996. בשנת 1994 הייתה חברה מייסדת של בית הספר לדוקטורט לסוציולוגיה באוניברסיטת אטווש לוראנד ובין השנים 1995–2000 הובילה את תוכנית המשנה להכשרה לדוקטורט במדיניות חברתית. היא הפכה לפרופסור אמריטוס בשנת 2001 והייתה לראש המרכז לחקר העוני. היא הייתה פרופסורית אורחת, מרצה אורחת וחוקרת אורחת בכמה אוניברסיטאות זרות (בעיקר אמריקאיות, בריטיות, צרפתיות ואוסטריות). פרגה קיבלה תואר דוקטור לשם כבוד מאוניברסיטת אדינבורו (מדעי החברה).

פעילותה המדעית 
תחומי מחקר וחינוך עיקריים שלה היו: מבנה חברתי, ריבוד ; אי-שוויון חברתי; אינטגרציה חברתית; היסטוריה ותפעול המדיניות החברתית. פרגה היא המחברת או המחברת המשותפת של יותר משלוש מאות פרסומים מדעיים. גם עבודתה העיתונאית הייתה משמעותית והיא פרסמה מאמרים רבים על מדיניות חברתית בכמה יומונים ושבועונים.

היא פרסמה את עבודותיה בעיקר בהונגרית, אך כמה מפרסומיה פורסמו גם באנגלית.

משפחתה 
היא אלמנה, מנישואיה לשאנדור פרגה בשנת 1953, נולדו שני ילדים (שאנדור, 1953 ואנה, 1955). סבה היה ארמין קצ'קמטי (1874–1944), רב והיסטוריון ספרות ממאקו ואביה היה ג'רג' קצ'קמטי (1901–1944), עיתונאי. אמה הייתה אגוטה קלר.

פרסים, הוקרה 
 פרס SZOT (1984)
 פרס סצ'ני (1995) - עבור עבודות מחקר מצטיינות בנושא ריבוד חברתי, עוני, אבטלה, מדיניות חברתית ומדיניות תעסוקה.
 Pro Urbe Budapest (1996)
 פרס קרל פולאני (1998)
 פרס מולדתי (2001)
 הצלב האמצעי של מסדר הכבוד של הרפובליקה של הונגריה (2002)
 פרס פרימה (2005)
 אזרח כבוד של אויבודה
 עיטור אימרה נאג' (2007)
 מדליית ההנצחה של פאל דמיני (2008)
 אזרח כבוד של בודפשט (2009)
 פרס עשרים שנות הרפובליקה (2009)
 פרס אזרח אירופה (2010) 
 פרס ג'רג' לוקאץ' (2017)

פרסומים עיקריים (מבחר מצומצם 
 Statistical social surveys in Hungary. Stratification and time-budget studies; A. Margaret Mód: Different investigations of stratification in Hungary / Susan Ferge: Timebudget studies in the statistical work of Hungary; Hungarian Central Statistical Office, Bp., 1966
 A society in the making. Hungarian social and societal policy 1945–75; Sharpe, New York–Plains, 1979
 Dynamics of deprivation; szerk. Ferge Zsuzsa, S. M. Miller; Gower, Aldershot–Brookfield, 1987 (Studies in social policy and welfare)
 Social policy in a changing Europe; szerk. Ferge Zsuzsa, Jon Eivind Kolberg; Campus –Westview, Frankfurt–Boulder, 1992 (Public policy and social welfare)
 Social Costs of Transition (1996)

ראו גם 
 אתר אישי
 רשת CLUB - רשת בחברות ציבוריות חופשית
 מאמרים שפורסמו בנפסבדשאג בשנים 2005–2009
 פרגה: מי עשה את שינוי המשטר? - ראיון עם עיתון "צופה" (Figyelő)
 ז'וז'ה פרגה, המוסד הציבורי
 אתר האיגוד המקצועי החברתי (3SZ)

לקריאה נוספת 
 1825–2002 חברי האקדמיה למדעים
 מיהו מי? 2009, סוכנות הידיעות ההונגרית. בודפשט, 2008, עמ' 321, 
 דף נתונים באתר האקדמיה ההונגרית למדעים
 קורות חיים באתר "האוניברסיטה לכל ידע"

קישורים חיצוניים

הערות שוליים 

יהודיות הונגריות
יהודים חברי האקדמיה ההונגרית למדעים
ניצולות השואה
סוציולוגים יהודים
סוציולוגים הונגרים
כלכלנים יהודים הונגרים
יהדות בודפשט
משפחת קצ'קמטי
כלכלניות יהודיות
סוציולוגיות
בודפשט: אישים
הונגרים שנולדו ב-1931